આવા જ એક સેવાકીય કાર્યક્રમનું સ્પંદન ટ્રસ્ટ દ્વારા અમદાવાદની સિવિલ હોસ્પિટલમાં આયોજન કરવામાં આવ્યું હતું. સ્પંદન ટ્રસ્ટના વાઈસ પ્રેસિડન્ટ તથા બી. જે. મેડિકલ કોલેજમાં ઈન્ટર્ન ડોક્ટર તરીકે ફરજ બજાવી રહેલા ડો. કોમલ સરધારાની આગેવાનીમાં આ કાર્યક્રમું આયોજન કરવામાં આવ્યું હતું. જેના ભાગ રૂપે સ્પંદન ટ્રસ્ટના સદસ્યો દ્વારા સિવિલ હોસ્પિટલ, અમદાવાદના બાળકોના વિભાગ તથા બિનવારસી વ્યક્તિઓના વિભાગમાં દાખલ થયેલા અંદાજીત ૧૫૦ દર્દીઓ માટે સરસ મજાના તાજા ફળોની ખરીદી કરવામાં આવી હતી.